מתח | בלוג השמן והרזה - מדריך עוקף קלוריות
יום שבת, 08 לספטמבר 2012
ברכות לבביות לכל שוחרי הבלוג שלי.
איחוליי שתהא שנת תשע"ג הבאה
עלינו לטובה ולברכה, שנת שלום
ובטחון, שנת בריאות וסדר במשק
הפחמימות, שנה של מירוק החטאים
הקולינריים ושנה של ענווה מול הצלחת.
שנה טובה לנאוה רעייתי ומשוש חיי
במלאת לך שבעים ושש פריחות.
חיבוק ראשון היה נפלא, וזה נפלא
גם בירח-הדבש שמסרב להסתיים
ביום הולדתך השבעים ושש.
האהבה היא המעדן הטעים והמושלם
ביותר על פני כדור הארץ.
זכרונות נעימים מהווים מפתח לחיים יפים.
אהבה ממבט ראשון שלא הועמה קרוב
לחמישים ושתים שנה פלוס שנה וחצי
של חיזור חסר סיכוי, אהבה אנושה
שתפסה אותי במלתעותיה, טילטלה
את כל הווייתי והשתלטה על כל פינה בנפשי.
לבדי במיטה הרחבה מדי שהכפילה את בדידותי
ניסיתי להשתחרר מכבלי החלום, אך הכבלים התהדקו.
על משכבי בלילות ביקשתי את שאהבה נפשי, ביקשתיך ולא מצאתיך.
בבוקר התעוררתי וראיתיך חולפת על פניי מתחת לחלוני.
שלחתי בך מבט אחרון ונטלתי צידה לדרך-הזכרונות.
שקר החן והבל היופי. האהבה היא הצד המואר של החיים.
האהבה היא שמיימית ונשגבת מבינתנו והיא עולה על כל העלמות
הארוזות בלבוש המציג אותן כמוצר מיני משובח.
אתה לא מתאהב בעלמה בגלל שהיא יפה.
היא יפה בגלל שאתה אוהב אותה.
התבוננתי בך בערגה ולפתע גיליתי שקורן ממך משהו שלא היה לו כל סימן מוקדם.
אט-אט – תחילה רק מזוית מסויימת ובשעות מסויימות, אחר כך
חודר לגרון המתייבש ולפתע מתברר שהיציר הזה, ההולך ונחלץ
לעיניי מתוך קורי עטיפותיו, הוא מה שקוראים הנאוה בבנות.
הייתה לך נוכחות היפנוטית והגברים שסביבך לא חדלו לערוג
אל חמודותיך, ועיניי ראו וכלו.
נס גדול היה פה !!!
כמו "מלכת הלילה" שפורחת פעם בשנה ונפתחת לאט לאט עם שקיעת החמה,
ככה נפתחת אליי באיחור של שנה וחצי והותרת אחריך
את נחיל מחזריך המאוכזבים שעיניהם ראו וכלו.
לא נעלמה ממך התרגשותי מול יפעתך והיא שעוררה בך אמינות,
משום שהתרגשות אי-אפשר לזייף .
שייך לנושא השמן והרזה - מדריך עוקף קלוריות | 2 תגובות »
רוצה להיות בריא? כל, שן, תעמל וזהר מטומבילים
יום רביעי, 07 למרץ 2012
רוצה להיות בריא? כל, שן, תעמל, וזהר מטומבילים״
(אכול, ישן, התעמל והיזהר מאוטומובילים״). "ילקוט הכזבים" מאת דן בן-אמוץ וחיים חפר
""לגדול בריא"
" שומרים על בריאות הילדים" ("ידיעות אחרונות" 8.1.2012 )
"פרוייקט חדש להטמעת הרגלים בריאים בילדינו".
המוטו: "אוכלים בריא", ישנים מספיק", "עושים ספורט".
בגוף הכתבה: "מחקר ישראלי חדש: 1 מכל 11 בני נוער בישראל סובל מהשמנת יתר דרמטית. הם כבר לא ילדים שמנמנים, אלא נערים שמנים מאוד. ילד בן 15 ששוקל 107 קילו ורק חולם לרזות, וילד בכיתה ט' שכבר הגיע ל-113 קילו. מחקר חדש בדק יותר מ-230 אלף מתבגרים ומצא: יותר ילדים בישראל שמנים באופן קיצוני".
פרוייקט חדש???
עשור לתוכנית לגדול בריא
מטרת התוכנית היא לחנך ילדים החל מגיל הגן לאורח חיים בריא ופעיל ולתזונה נכונה. סיכוייו של ילד שמן להיות מבוגר שמן הם 70%, ולכן חשוב לאמץ הרגלים נכונים מילדות
מאת: מערכת doctors, 04/10/11
בקרוב ימלא עשור לתוכנית "תפור עלי – לגדול בריא", תוכנית הדגל של משרד החינוך לקידום אורח חיים בריא ותזונה נבונה בקרב ילדים. כנס מיוחד לציון האירוע התקיים בספטמבר והוצגו בו הישגי התכנית.
ד"ר דרור דיקר, יו"ר האיגוד לרפואה פנימית, מנהל מחלקה פנימית ד' בבית חולים השרון, הציג נתונים לפיהם 22% מקרב הילדים בכתות א'-ט' בישראל סובלים מעודף משקל; 5.7% מהילדים סובלים מהשמנת יתר; והסיכוי של ילד שמן בין הגילאים 6-10 להיות מבוגר שמן הוא כ-70%. לדברי ד"ר דיקר, "חשיבות התרומה שלנו בשליטה על המשקל בגילאים הצעירים היא קריטית. בגילאים הללו אנחנו עוברים 'תכנות' להרגלים שיהיו לנו כמבוגרים".
התוכנית היא מיזם משותף למשרד החינוך, משרד הבריאות, ועדי הורים ברשויות ובשיתוף גורמים מקצועיים.
תלמה מקבוצת "יוניליוור ישראל" היא נותנת החסות העיקרית בתכנית ושותפה לתהליך הפיתוח והעשייה, ביזמות וניהול חברת פרולוג – שיווק חברתי. ייחודו של שיתוף הפעולה בכך שמשתף יחד גופים ציבוריים ,איגודים מקצועיים וחברה מסחרית במטרה משותפת ליצירת חברה בריאה, אשר מתחילה מהציבור -המחנכים ,הרשויות המקומיות וההורים אשר פועלים ומחויבים למשימה .
חברת יוניליוור – תלמה, שותפה לתכנית מתוך ערכי החברה הדוגלים במחויבות של החברה לשינוי חברתי. החברה עושה זאת גם ברמה המוצרית ומציעה לצרכן, בתהליך ארוך טווח ומחייב מוצרים בעלי ערכים תזונתיים משופרים.
גדלנו בשנה כמעט 8 מיליון שזקוקים לניכוי שליש על התנהגות טובה מול הצלחת.
8 מיליון שוודים לא טועים :
שרירנים במשקל יתר וברמת BMI 30 ומעלה – רק בישראל. במכוני הכושר אומרים להם שהשרירים המפותחים תורמים תוספת משקל והכל תקין, אבל בבדיקות מתבררת תמונה עגומה. טריגליצרידים, וכולסטרול LDLברמה המסכנת חיים.
בשוודיה זה לא יכול להתרחש, כי גם הספורטאים מחוייבים לדיאטה דלת הפחמימות אחד מאתלטי-העל של שוודיה, אלוף העולם בטריאתלון, יונס קולסינג, עבר לתזונה דלת פחמימות וניפץ את כל המיתוסים המתעתעים.
בשפת הדיאטה נשקלים הצלחה או כשלון בקילוגרמים, אולם טבלת-הביצועים של צבא יועצי התזונה מציגה תוצאות לא מחמיאות בארבעה העשורים אחרונים. כולם כאחד מכסימליסטים במינון פחמימות ואנוכי עבדכם בחרתי בשיטה המינימליסטית בצריכת פחמימות ויצאתי נשכר. רשימת 89 מתכונים המצויים בבלוג שלי משמרים את גופי לשביעת רצוני המלאה על המשקל ומול הראי.
הרי אני כבן שבעים ותשע פלוס תשעה חודשים, מינוס עשרים קילוגרמים של נתחי בשר שהישלתי מעלי בגיל חמישים ושמונה והטבע ומי שמעליו ממלא את רצוני לשמר בקפידה את מה שהוא בנה ביד אוהבת
סדר במשק הפחמימות
יום רביעי, 25 לינואר 2012
שלום ח"כ אורי אורבך היקר,
מלוא הערכתי להתייחסותך החיובית לפנייתי בנושא מיגור מגיפת ההשמנה.
שמחתי להתבשר שהצעותיי התקבלו בחלקם.
From: אורי אורבך [mailto:uorbach@KNESSET.GOV.IL]
Sent: Monday, January 23, 2012 11:58 AM
To: 'ברוך הלוי סגל'
Subject: RE: מיגור מגיפת ההשמנה.
משרד הבריאות משלים בימים אלה תקנות לסימון מחודש ויעיל יותר של כל מרכיבי המזון. חלק מהצעותיך יבואו לביטוי בהחלטות המשרד.
ח"כ אורי אורבך │הבית היהודי
טל': 02-6408167 │ פקס: 02-6496541
www.uriorbach.co.il
מנות קטנות של חיים ומנות גדולות של פחמימות
"כדי לפתור בעיה כבדת-משקל עלינו להגיע לרמת חשיבה גבוהה מזו שהיינו כשיצרנו את הבעיה" (אלברט איינשטיין) .
זה מה שמצוי ברוב ספרי התזונה בעולם המערבי: 50%-60% מהקלוריות יבואו מהפחמימות ובספר אחד מצאתי תרגום לערכים משקליים: 300-400 גרם פחמימות ליום. ובתרגום לתכולת הצלחת: תפוחי-אדמה, אטריות, אורז, לחם, דגני בוקר ופסטות.
ד"ר אילן קיציס, קרדיולוג בכיר, חברי הוירטואלי ברשת החברתית "כמוני" מנהל קבוצת נשים גדולות מידות תחת הסיסמה "ללא קמח וללא סוכר". בקרו באתר שלוwww.gdolot.com‏ ותחשפו להתנהלות נכונה מול הצלחת.
וויליאם בנטינג (1878-1797( הוכתר ע"י האקדמיה בתואר המכובד אבי הדיאטה דלת הפחמימות בזכות שיטת בנטינג הקרויה על שמו ומונצחת במילון האנגלי בפועל BANTINGISM
For the sake of our health, it is time we started Banting again.
אורי היקר, תפוחי-אדמה, לחם ואורז הם פחמימות מורכבות שאחראיות למגיפת ההשמנה ואסור להחטיא את המטרה.
בברכת יישר–כוח
לכבוד ח"כ פרופ' אריה אלדד הנכבד,
תודה על התייחסותך ואין לי אלא להסכים איתך
שדי בהוראות ותקנות של משרד הבריאות ולא בחקיקה בכנסת.
תקוותי היא שיוזמי הלוחמה למיגור מגיפת ההשמנה בכנסת
ינחו את משרד הבריאות בהקשר זה ואם תהיה גם מעורבותך
בנושא באופן עקיף או ישיר, אין לי ספק שיחולו שינויים לטובה
בהוראות ותקנות משרד הבריאות ובא לציון גואל.
From: אריה אלדד [mailto:aeldad@KNESSET.GOV.IL]
Sent: Monday, January 16, 2012 8:29 AM
הנושא חורג מתחומי פעילותי הפרלמנטרית. דומני שלגבי נושא כזה יש צורך בהוראות ותקנות של משרד הבריאות ולא חקיקה של הכנסת.
ח"כ פרופ' אריה אלדד
הלעטת אווזים והלעטת בני-אדם
יום חמישי, 01 לדצמבר 2011
הלעטת אווזים שנאסרה בחוק
בתהליך ההלעטה נמנעת מן האווז האפשרות לאכול באופן חופשי, ומבוצעת האכלה כפויה של האווז פעמים מספר ביום במזון עתיר אנרגיה ובכמות העולה בהרבה על הנדרש לצרכיו הפיזיולוגיים. התהליך שבו מוחדר לאווז צינור מתכת שדרכו נדחס המזון לקיבתו, הוא אלים ופוגעני. התהליך גורם למחלה ניוונית בכבדו של האווז ולהגדלתו עד פי עשרה מגודלו הטבעי. אין חולק כי ללא הפגיעה בכבדו של האווז לא ניתן לייצר כיום כבד אווז." (מתוך בג"ץ האווזים הראשון, פסיקת כב' השופט חשין).
הלעטת בני-אדם במזון עתיר אנרגיה ובכמות העולה בהרבה על הנדרש לצרכיהם הפיזיולוגיים
לקורנפלקס, שהוא בונזו לבני-אדם, יש יחסי ציבור כמזון בריאות,
והוא אינו אלא תאונה כימית שבה מעורבים משהו שהיה בגילגול
הקודם גרגר תירס, סוכר ומספר לא מבוטל של צבעי מאכל, מוצר
שעטוף בטעמים ובשמות שהוכחו כמחוללי ריגוש בקרב פעוטות
ליצרני המזון יש אג'נדה והם ידחפו אותה לצרכנים ישר לתוך הגרון,
אפילו יחנקו המסכנים.
המכנה המשותף בין הלעטת אווזים והלעטת בני-אדם
איך לשמור על הכבד ("ידיעות אחרונות" 16.4.2006 )
מחלת הכבד השומני, שמקורה בהצטברות שומן בכבד, נעשתה בשנים האחרונות שכיחה מאוד – לוקים בה כ-30% מהאוכלוסיה הכללית וכ-60% מהאנשים שסובלים ממשקל עודף. 20% מהלוקים בה יפתחו מחלת כבד כרונית, ואצל 20% מאלה היא תתפתח לשחמת הכבד או תביא להיווצרות גידולים בו. לדברי פרופ' רן אורן, מנהל היחידה למחלות כבד במרכז הרפואי תל-אביב, אפשרה להפחית את גורמי הסיכון, וכך למנוע את התפתחות המחלה.
לשמור על משקל גוף תקין ולהימנע מצריכת מאכלים עתירי שומן. לא להפריז בצריכת אלכוהול. לבצע פעילות גופנית לשריפת 1000 קלורית בשבוע. לקיים מעקב מסודר בהדרכת צוות שמתמחה בנושא. להתייחס לשמירה על הכבד כאל שינוי באורח החיים ולא כאל ענין חולף.
מהו מזון עתיר אנרגיה ?
לעיתים קרובות נאמר "הינך מה שאתה אוכל", ואם זה נכון, אזי אנחנו בעיקר תירס – או ליתר דיוק, תירס מעובד ("דילמת השפע" מאת מייקל פולאן, הוצ' מודן).
סוכר וקמח, ד"ר אילן קיציס, קרדיולוג בכיר, www.gdolot.com
http://livinlavidalowcarb.com/blog/geneticist-cynthia-kenyon-eat-a-low-carb-diet-to-live-longer-and-healthier/9270
.קניון איתנה בדעתה שנאשמת אחת אחראית למחלות הכרוניות המשתוללות כפי שלא קרה בהיסטורה, והיא הפחמימה.
רישוי דיאטנים בחקיקה
על פי הצעת חוק שאושרה בכנסת בקריאה שניה ושלישית ללא מתנגדים ב-23.7.2008 יחוייבו דיאטנים לשאת תואר אקדמי ורשיון משרד הבריאות כדי לטפל בציבור. יענו על הגדרות החוק רק אלו שיעמדו בבחינות.
פרסום החקיקה ב-Ynet יצר גל של תגובות מרירות על הגזירה הקשה, וחרדה מפני הרף הגבוה של הבחינות לקבלת הרשיון.
דיברה אלי תגובתו של דיאטן קליני תחת הכותרת: הקושי של המקצוע באוניברסיטה לא מעיד על הרמה: "למרבה הצער ומניסיון רב שלי ושל אחרים, דיאטנים קליניים אמנם לומדים קשה מאד, אבל הם לומדים את תורת התזונה המערבית, ומה לעשות שזו לוקה במידה רבה בחוסר ידע על הקשר בין תזונה לבריאות".
יש עתיד למקצוע הדיאטנות אם משרד הבריאות בישראל יאמץ את המודל השוודי של הנהגת הדיאטה דלת הפחמימות לטיפול בחולי סוכרת וכחלופה לדיאטה הקונבנציונלית דלת השומן. החל מינואר 2008 חדלו הדיאטנים השוודים להלעיט את הציבור בעודפי פחמימות במצוות המועצה הלאומית השוודית לבריאות ורווחה, גוף המקביל למשרד הבריאות בישראל, וידיהם מלאות עבודה לתיקון העיוותים שמקורם בפירמידת המזון האמריקאית.
מס שומן
יום שלישי, 04 לאוקטובר 2011
בעקבות הונגריה ודנמרק, שווייץ ואוסטריה, המטילות מס על מוצרים המכילים אחוזים גבוהים של שומן , גם בישראל מקדמת הכנסת הליכי חקיקה שבמרכזם הטלת מיסים על מוצרי מזון משמינים. משרד הבריאות כבר הודיע כי הוא תומך עקרונית בהצעה, ואחרי החגים תובא ההצעה לקריאה טרומית בכנסת.
לכאורה תהליך מבורך, דא עקא שמוצרי מזון משמינים טעונים הגדרה ומסתמנת מגמה של אימוץ הגדרת האירופאים . מזון משמין הוא שומן ולפיכך יוטל מס שומן שיכניס לקופותיהן המידלדלות של מדינות אירופה מיליארדי יורו. לצד הגדלת ההכנסות מקווים יוזמי החוק שהוא יוביל להפחתת צריכת השומן הרווי ב-10% ובמיוחד את צריכת החמאה הפופולארית כל כך במדינות אלה. נשאלת השאלה, האם התנהלות זו תצמצם את ממדי מגיפת ההשמנה, או שמא תעצים אותה .
פצצת אנרגיה מונחית וחכמה המשרתת את יצרני המזון
הקטע הבא מצוטט מספרי "השמן והרזה מדריך עוקף קלוריות" .
150 גרם מרצפן
100 גרם תמרים חתוכים
150 מ"ל מיץ תפוזים
60 גרם קליפות-הדרים מסוכרות
השומן הוא בעיה אריתמטית והפחמימה היא בעיה קולינרית
זה העשור השני שלא בא אל פי מאפה מתוק והמוצר הנ"ל כבר אינו מעורר בי ריגושים.
אחוזי השומן בעוגת הפירות קופצים בכפולות של 10% ולא באשמת החמאה, שהפחמימות כפו עליה להיות נצרכת על ידי הציבור הרחב והשמן. אף גרגרן לא יקרב אל פיו 150 גרם חמאה, אלא אם כן תהיה ארוזה בעיסה עתירת פחמימות.
הנאשמת העיקרית היא הפחמימה, והחמאה זכאית. מהיות השומן בעל ערך קלורי גבוה פי 2.4 מהפחמימה הוא אויב רק מן הטעם האריתמטי. הפחמימות הן אויבות מן הטעם הקולינרי והן לבדן אחראיות לסכנה הבריאותית הנובעת מהפגזת תאי הגוף באינסולין וירידה דרסטית ברמות הסוכר בדם.
פוליטיקה צרופה בצלחת
הפוליטיקה, שהיא מתחום מדעי המדינה, כופה עלינו לשים בצלחת את מה שמתאים לה. בפוליטיקה קיימים אינטרסים רבים שמנוגדים זה לזה, ותהליך קבלת ההחלטות מושפע מתהליכים אלו, וכך השתלטה הווטרינריה על הצלחת שלנו, למרות שהווטרינריה נועדה לעסוק באיבחון, בטיפול, בהזנה ובריפוי הולכי על ארבע ובעלי-כנף.
האדם הוא הבעל-חי היחיד המבשל את ארוחותיו, ובעיות פיננסיות מבדלות אותו משאר בעלי-החיים שהווטרינריה מופקדת על רווחתם, הזנתם ובריאותם.
משנת 1992 נכפתה עלינו פירמידת-המזון מבית-היוצר של משרד החקלאות האמריקאי המופקד על אסם התבואה הגדול ביותר בעולם והוא מאביס אותנו במרכולתו ואין פוצה פה ושואל בתמיהה: מה, אני עז?
ומאימתי עוסקת הווטרינריה באתלטיקה, כמתחייב בפירמידת-המזון עתירת הפחמימות שמשרד הבריאות בישראל אימץ אותה?
שווה ציטוט: "פירמידת-המזון תוכננה למען תעשיית המזון. יצרני המזון יודעים בדיוק מה לעשות איתה" (ד"ר מריון נסל, יו"ר המחלקה ללימודי תזונה ומזון באוניברסיטת ניו-יורק).
60 אחוז מאוכלוסיית ישראל מכלה את עצמה בצריכת פחמימות מופרזת.
למעלה ממיליון חולי סוכרת שהתרגלנו לא לספור מבשרים נתונים
מצמררים על תהליך ההתאבדות המתמשך, לקיים את הפסוק "אכול ושתה
כי מחר נמות" (ישעיה כ"ב י"ג).
בספרות המקצועית יש שטח מת בכל הקשור במינון פחמימות תיקני
והגיע הזמן למלא את החסר ולהכיר בעובדה, שהפחמימה היא שחקן מרכזי במגיפת ההשמנה.
מדע התזונה לא יוכל להתקדם אם ימשיך להתעלם מן העובדות הניצבות מול פרצופו
יום חמישי, 14 לאפריל 2011
סדר הפסח אמור להזכיר לעם ישראל את לחם העוני שאכלו אבותינו כשיצאו מעבדות לחירות, אולם החירות להיות זולל וסובא לא ניתנה לעם ישראל בצאתו ממצרים כפי שמנבא משה את אשר יקרה אחרי מותו .
"וישמן ישורון ויבעט, שמנת, עבית, כשית" נוזף משה בבני ישראל וצופה את העתיד לבוא אחרי מותו "כי דור תהפוכות המה… כי גוי אובד עצות המה ואין בהם תבונה" (דברים, פרקים ל"א ל"ב).
"והאיש משה ענו מאוד מכל האדם אשר על פני האדמה" (במדבר י"ב ג') והענוה שאותה ניסה משה להנחיל לעם ישראל מנוגדת לגרגרנות שאנו עדים לה בליל הסדר ובשבעת ימי חג המצות.
מצה זו על שום מה קרויה מצה? על שום שמיצו ממנה את המים והותירו בה את הפחמימות כמרכיב עיקרי.
כשסופרים פחמימות קל לדעת מתי חוצים את הקווים. לא כן בספירת קלוריות.
על פי הדיאטה הקלאסית מי שרוצה להפחית ממשקלו יספור 1200 קלוריות ויעסוק בפעילות גופנית כגון 10,000 צעדים בהליכה מהירה.
4 מצות משקלן 100 גרם וערכן הקלורי 343 , אולם ערכן הפחמימתי 70 גרם. ללמדך שספירת 1200 קלוריות מזכה את עושה הדיאטה ב-14 מצות ומחייבת אותו לבצע מסע אלונקות על מנת לשרוף 245 גרם פחמימות שמצויות ב-14 מצות שמתנחלות מעל ומתחת לחגורה ומסרבות להתפנות.
זו השנה העשרים ואחת שאני צורך 60 גרם פחמימות ליום על מנת לשמר את משקלי הבלתי משתנה שהוא 60 ק"ג .
בליל הסדר ובשבעת ימי חג הפסח אני מסתפק במצה אחת המסמלת לחם עוני ומתקיים בכבוד משיפעת המתכונים שתמצאו בבלוג שבאתר שלי http://www.fatgetslim.com/ ,שיטה התואמת את מימצאי המחקר הבינלאומי שנערך בקמ"ג בראשותה של ד"ר איריס שי, דיאטנית קלינית וחוקרת תזונה ומחלות כרונית, וזה דברה של ד"ר איריס שי:
חג פסח כשר ושמח לכל עם ישראל
שייך לנושא השמן והרזה - מדריך עוקף קלוריות, מן המקרא, סיפורים אישיים, עיתונות | אין תגובות »